༄༅། ། ཡལ་འདབ་ཉེར་གཅིག་པ་ནག་པོ་དམ་ཚིག་རྡོ་རྗེའི་རྣམ་ཐར།
༄༅། ། རྣལ་འབྱོར་གསང་མཐའི་ཆུ་གཏེར་ཆེན་པོའི་དབུས། ། དོན་གཉིས་ནོར་
བུའི་རི་དབང་མངོན་མཐོ་ཞིང་། ། མཐུ་སྟོབས་ཚ་ཟེར་འབུམ་ཕྲག་སྤྲོ་བའི་མོད། ། ནག་
ཕྱོགས་དྲེགས་པའི་མུན་པའི་ཁུང་བུར་འཇུག ། དེ་ཡང་རྒྱ་གར་ཤར་ཕྱོགས་ན་སྨན་པ་
དཀོན་མཆོག་སྤྲིན་ཞེས་པ་ལ། སྲས་འཁྲུངས་པའི་མཚན་ནག་པོར་གསོལ། ཆེར་སྐྱེས་པ་
ན་ནག་པོ་ཆེན་པོ་བྱ་རོག་ཏུ་སྤྲུལ་ནས་རྟག་ཏུ་བསྲུང་བར་བྱེད། གསོ་བ་རིག་པ་ལ་ཤིན་ཏུ་
མཁས་པས་འགྲོ་བ་མང་པོ་ལ་ཕན་བཏགས། དེར་སློབ་དཔོན་སངས་རྒྱས་ཡེ་ཤེས་ཞབས་ཀྱི་
དྲུང་དུ་དབང་བསྐུར་བཅུ་དྲུག་མནོས། ནག་པོ་ཆེན་པོའི་ལུང་བཞིན་ར་རཱ་ཡིས་ཡུལ་གྱི་
དབེན་གནས་ཤིག་ཏུ་དགྱེས་པ་རྡོ་རྗེའི་དཀྱིལ་འཁོར་གྱི་རས་བྲིས་བཀྲམ་ནས་ལོ་དྲུག
རྩེ་གཅིག་ཏུ་བསྒྲུབས་པས་སྐབས་ཤིག་རང་ཉིད་དཀྱིལ་འཁོར་གྱི་གསལ་སྣང་ལ་ཐུགས་
རྩེ་གཅིག་བཞུགས་པའི་ཚེ། རིག་མས་བལྟས་པས་བྲིས་སྐུའི་མདུན་ན་ཡོར་ཡོར་བ་ཞིག་
165

རོང་ཆེན་ཀིརྟི་སྐུ་ཕྲེང་ལྔ་བ་རྗེ་བཙུན་བློ་བཟང་བསྟན་པའི་རྒྱལ་མཚན་གྱི་གསུང་འབུམ།
འདུག སློབ་དཔོན་ལ་སྦྲན་པས། དངོས་གྲུབ་ཀྱི་རྫས་ཡིན་པ་མཁྱེན་ནས་བླངས་པས་མི
རོ་གཅིག་ཏུ་སྣང་བས། ཚམ་ཚོམ་མེད་པར་གསོལ་བ་ན་བདེ་སྟོང་གི་ཉམས་ལ་ཞག་བདུན་
འབྱམས་ཏེ་སད་པ་ན། དགྱེས་པ་རྡོ་རྗེའི་དཀྱིལ་འཁོར་ཞལ་གཟིགས་ནུས་པ་དཔག་ཏུ་
མེད་པ་ལ་མངའ་བརྙེས། དེར་མ་གཱ་དྷའི་བྱང་སྒོ་བསྲུང་བ་ལོ་དྲུག་མཛད་ནས། དེ་སྐབས་
ཀྱི་མུ་སྟེགས་རྒོལ་བ་ཐམས་ཅད་ངག་ལྐུགས་པར་མཛད་པས། མུ་སྟེགས་ཁྲི་ཕྲག་ནང་པར་
བཙུད། དེ་ནས་སྐབས་འགར་སྐུ་དངོས་སུ་མཐོང་། དེ་ནས་རེས་མི་སྣང་བར་མཛད་དེ། ལོ་
དྲུག་ཙམ་སོང་བ་ན་གང་དུ་འདས་སོགས་ངོས་བཟུང་མེད་པར་མི་སྣང་བར་གྱུར་ཏོ། ། ལུང་
རྟོགས་འཛད་མི་ཤེས་པའི་གན་མཛོད་ན། ། མཛད་བཟང་དྲི་མ་མེད་པའི་དངོས་པོའི་སྒོ། །
བརྒྱ་ཕྲག་བྱེ་བས་འཕགས་ཡུལ་ཤེད་བུའི་ཚོགས། ། ཕྱི་རོལ་ཕོངས་པའི་སྡུག་བསྔལ་ཕྱིར་
བསྲིངས་རྨད། །
ཅེས་རོང་པོ་མཁས་གྲུབ་ཆེན་པོའི་རྣམ་པར་ཐར་པ་དཔག་བསམ་ལྗོན་པ་ལས་ནག་
པོ་དམ་ཚིག་རྡོ་རྗེའི་ཡལ་འདབ་སྟེ་ཉེར་གཅིག་པའོ། །